Chippewa Cree

Chippewa Cree er en nordamerikansk indianerstamme i delstaten Montana. De var blant de siste stammene som slo seg ned i Montana. 

Chippewa Cree stammer fra Cree-indianere som kom fra Canada, og fra Chippewa som flyttet vest fra Nord-Dakota. 

Stammen følte seg utnyttet av reservatsystemet og fortsatte å leve som nomader. De ble deportert til Canada, men kom tilbake for å jakte på bison. Etter en vanskelig periode, måtte de tilslutt akseptere å flytte til Rocky Boys Indian Reservation (også kjent som «Rocky Boy's» – etter en feil-oversettelse av navnet til høvdingen Stone Child). Dette reservatet ble opprettet i 1916 sør for Havre i fjellene Bears Paw i det nordlige Montana. 

I dag har stammen rundt 4 700 medlemmer, av disse bor 2 500 på reservatet. 

Kategori:Urfolk i USA
Kategori:Urfolk i Montana

Kategori:Indianerstammer
Kategori:Nordamerikanske indianerstammer